Diari Oficial de la Generalitat Valenciana


Sumari del DOGV 5035, del 24-06-2005 (2005/7164)

Informació pública del programa d'actuació integrada de la unitat d'execució única del sector Casa Tejada del Pla General d'Ordenació Urbana d'Orihuela.
--------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7164


Organisme emissor
:   Ibermagreb Import-Export, SL

Tipus de document
:   Anunci

Informació pública del programa d'actuació integrada de la unitat d'execució única del sector Casa Tejada del Pla General d'Ordenació Urbana d'Orihuela. [2005/F7164]
  
Mitjançant este edicte s'anuncia l'obertura d'un període d'informació pública pel termini d'un mes, i es fa saber el termini de concurrència de 20 dies, comptat a partir de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del sector Casa Tejada del Pla General d'Ordenació Urbana d'Orihuela per la mercantil Ibermagreb Import-Export, SL, de nacionalitat espanyola, amb domicili a Alzira (València), carrer de Benito Pérez Galdós, número 27, ratificat per l'Agrupació d'Interés Urbanístic Sector Casa Tejada.
  
Esta documentació consistix en:
  
1. Programa per al desenvolupament de l'actuació integrada del sector Casa Tejada.
  
2. Projecte d'urbanització del sector Casa Tejada.
  
3. Pla parcial del sector Casa Tejada.
  
4. Expedient d'homologació modificativa del sector Casa Tejada.
  
5. Estudi d'impacte ambiental del sector Casa Tejada.
  
6. Escriptura de constitució, estatuts i certificació de l'Assemblea General extraordinària de 17 de juny de 2005 de l'Agrupació d'Interés Urbanístic del Sector Casa Tejada, que ratifica el que es postula com a urbanitzador.
  
La documentació assenyalada estarà a la vista durant el període d'exposició pública esmentat a la notaria de Roberto Jorge Conde Ajado, situada a Orihuela, carrer de José Antonio, número 4, on es podrà consultar de dilluns a divendres de 10.00 a 14.00 hores, així com a les dependències de l'Ajuntament d'Orihuela.
  
S'advertix que, dins del termini d'un mes comptat des de la publicació de l'últim anunci, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització o sol·licitar que se li exhibisca esta, així com podrà presentar al·legacions a la documentació esmentada.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació depositada en este i de presentar les al·legacions que considere convenients a l'alternativa tècnica exposada al públic; es fa constar així mateix que es podran presentar alternatives tècniques en competència amb la que s'exposa al públic en un període de 20 dies a comptar des de la publicació d'este edicte en el Diari Oficial de la Generalitat Valenciana, i a formular proposicions juridicoeconòmiques dins dels terminis legalment establits, tot això segons el que s'establix en els articles 45, 46 i 48 de la Llei Reguladora de l'Activitat Urbanística.
  
Es fa constar a més que s'han practicat les notificacions als titulars cadastrals dels terrenys de conformitat amb el que s'establix en l'article 48.C) de la Llei Reguladora de l'Activitat Urbanística, si bé este edicte servirà per a esmenar qualsevol defecte en què es puga incórrer en la notificació esmentada i per a notificar a aquells titulars cadastrals que siguen desconeguts, d'acord amb el que s'establix en l'article 59 de la Llei 30/1992. La relació de titulars cadastrals del sector és la que s'adjunta tot seguit:
  
1. Trinidad Valero Valero
  
2. Joaquín Lorente Sáez
  
3. Rosario Lorente Martínez
  
4. María Teresa Barcala Muñoz.
  
5. Javier Parra
  
6. Andrés Sáez Lorente
  
7. Mª Carmen Guillén Huertas.
  
El termini per a formular alternatives tècniques en competència amb la que s'exposa al públic de 20 dies podrà així mateix ser ampliat en altres 20 dies si, durant els 10 primers dies d'informació pública, qualsevol interessat es compromet fefaentment a formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, el dia següent hàbil a la conclusió del termini per a la seua presentació i, en qualsevol cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.